cyanic-selkie/wikianc huggingface dataset:
Lībagi vald
Kaitstavad objektid
Kultuurimälestistest on riikliku kaitse all Stende mõisa hoonetekompleks (sealhulgas häärber, tallid, vana loss, tõllakuur ja park), Stende luteri kirik ja kabel, kiriku altar, orel, kantsel ja seinamaalingud, hiiepaik Andumi tamm, Kāravkalnsi linnamägi, hiiepaik Vanagkalns (Upurkalns) ja Stende mõisa rahula. Kohaliku kaitse all on Vecčumalase muinaskalmed, Lejaslāči muinaskalmed, Lejaslāči keskaegne kalmistu ehk Rootsi kalmed, Dziļlejase muinaskalmed, Zaļkalni muinaskalmed, Zviedri muinaskalmed, Ķīļi muinaskalmed ja Adamoviči koolimaja.
Loodus
Valda jäävad 5,7 ha suurune Mundigezers, 2,4 ha suurune Sirdsezers, 5,3 ha suurune Ābeļezers ja 5,3 ha suurune Čumalezers. Looduskaitse all on Kurzemnieki magus kirsipuu, Sproģi tamm, Tūjnieki tamm, Potase kuusk, Potase tammed, Dižstende-Bungi kalmistu kaseallee ja kümme nimetut põlispuud. Valla kirdeosa jääb Talsi küngastiku loodusparki.
Asustus
2011. aastal elas vallas 1722 lätlast, 25 venelast, 33 valgevenelast, 9 ukrainlast, 14 poolakat ja 7 leedulast.
Vallas on järgmised külad.
Ülejäänud valla elanikud elasid küladesse mitte kuuluvates taludes.
HSPA+
HSPA+, ka HSPA Evolved, 3,75G, on UMTS võrgu edasiarendustehnoloogia, HSPA arendus, mis võimaldab viimasest veelgi suuremaid andmesidekiirusi.
Steve Reich
pisi Steve Reich (õieti Stephen Michael Reich; sündinud 3. oktoobril 1936 New Yorgis) on Ameerika Ühendriikide helilooja, üks minimalistliku muusika pioneeridest.
Forthi laht
thumb|Forthi lahe kaart thumb|Vaade Forthi lahele Edinburghist thumb|Forthi lahe satelliidipilt Forthi laht (inglise keeles Firth of Forth, gaeli keeles Linne Foirthe) on Forthi jõe estuaar Šotimaal Põhjamere rannikul. Sellest põhja poole jääb Fife ning lõuna poole West Lothian, Edinburgh ja East Lothian.
Kastomarra kurisu
Kastomarra kurisu on kurisu Võru maakonnas Setomaa vallas.
Steve Reich
Tema tuntumad teosed on näiteks "It's Gonna Rain", "Clapping Music", "Music for 18 Musicians", "Different Trains", "Music for Pieces of Wood", "Nagoya Marimbas", "City Life".
Triinu Kartus
Triinu Kartus (neiuna Triinu Kalasim; 29. märts 1932 Tallinn – 31. mai 2003 Geelong, Victoria osariik) oli eesti kirjanik, tõlkija, kunstnik ja kunstipedagoog.
Richard Lovett
Richard Lovett (1692–1780) oli Inglise teadlane ja Worcesteri katedraali ametnik.
Triinu Kartus
Ta sündis Tallinnas, kuid kasvas üles Saue vallas. Septembris 1944 pages vanematega Rootsi. Aastal 1950 siirduti Inglismaa kaudu Austraaliasse.
Pärast abiellumist Endel Kartusega 1950-ndate lõpus kolisid nad Tasmaania saarele, kus hakkasid pidama Lilydale'is asuvat Kaja talu. Triinu Kartus õpetas tekstiili eriala tehnikumis Launcestonis, tema enda töid eksponeeriti paljudel näitustel. Ta tegi kaastööd ajakirjale Triinu.
Ta kirjutas luuletusi, valimik neist ilmus aastal 1993 Adelaide'is raamatuna "Varjude maa" (illustreerinud ja kujundanud Gunnar Neeme). Tema elutööks kujunes "Kalevipoja" tõlkimine inglise keelde, milleks kulus 6 aastat. Tõlge ilmus postuumselt, aastal 2011 Tartus Eesti Kirjandusmuuseumi väljaandena (üks toimetajaist oli Harri Mürk).
Triinu Kartus suri 31. mail 2003 Geelongis Victoria osariigis.
Isiklikku
Ta oli abielus Endel Kartusega, neil on tütred Ebe ja Külli. Tema ema Linda Kalasim (1902–2005) töötas õpetajana põllutöökoolides.
Holliday ühendus
Holliday ühendus (ingl. Holliday junction) on DNA nelja ahela vaheline liikuv ühendus, mis ilmub, kui toimub kromosoomide konjugatsioon meioosis. Need ahelad võivad võtta palju erinevaid konformatsioone sõltuvalt soolakontsentratsiooni puhverlahusest ja ümbritsevate nukleotiidide järjestustest, mis asuvad ühenduse lähedal. Elusrakkudes on Holliday ühendused olulised vahesaadused, mis tekivad geneetilistel protsessidel nagu kaheahelalise katkete rekombinatsiooni ja reparatsiooni tulemusena. Üldjuhul omavad need ühendused sümmeetriliste nukleotiidide järjestusi ning seetõttu omavad teatud mobiilsust, mis tähendab, et neli individuaalset ahelat võivad libiseda läbi struktuuri spetsiifiliselt, suuresti säilitades lämmastikaluste paardumist. Lisaks ilmuvad Holliday ühendusega sarnased neljaahelalised struktuurid mõnedes funktsionaalsetes RNA molekulides.
Liikumatud ja asümmeetriliste järjestustega Holliday ühendused seovad ahelaid teatud asendis, need olid kunstlikult loodud mudeliks, et uurida algupärast Holliday ühendust. Need ühendused leidsid hiljem kasutuse DNA nanotehnoloogias struktuursete ehitusplokkidena, kus mitmeid Holliday ühendusi saab kombineerida ühtseks struktuuriks konkreetse geomeetriaga, moodustades molekule suure struktuurse jäikusega.
Struktuur
thumb|Pakkimata Holliday ühendus thumb|Pakitud Holliday ühendus Holliday ühendused võivad eksisteerida erinevate konformatsiooni isomeeridena erinevate struktuuridega koaksiaalselt pakitud (ingl. coaxial stacking) nelja kaksikahela vahel. Koaksiaalne pakkimine on nukleiinhapete tömbiotsteliste struktuuride kalduvus omavahel seonduda väljapoole avatud lämmastikaluste seondumise teel. On olemas kolm erinevat konformeeri, mis erinevad järjestamisega: vorm, kus puudub koaksiaalne pakkimine ja kaks vormi koaksiaalse pakkimisega. Pakitud vorm valitseb, kui puuduvad kahevalentse metalli katioonid, näiteks Mg2+. Juba vähemalt 0,1 mM Mg2+ juuresolekul neutraliseeritakse elektrostaatiline tõukumine ning domineerivad pakitud struktuurid. Vormid, kus puudub pakkimine, omavad peaaegu lamedat, kandilist struktuuri. Pakkimisega konformeerid koosnevad kahest kaheahelalisest domeenist, mis asuvad 60° nurga all parema käe reegli järgi. Kaks neljast ahelast (üks igast domeenist) säilitavad heeliksstruktuuri ja teised kaks liiguvad ühest domeenist teise antiparalleelsel (ingl. antiparallel) viisil. Kaks võimalikku konformeeri erinevad üksteisest pakkimisega olenevalt sellest, missugustes ahelates on pakkimine toimunud. Ühe vormi ülekaalu määrab konkreetne nukleotiidne järjestus liitumispunkti lähedal. Mõned neist järjestustest on sellised, et kaks konformeeri on üksteisega tasakaalus, samal ajal kui teised järjestused määravad ühe konformeeri ülekaalu. Seega Holliday ühendites, mille nelja ahela ühenduspunktis on järjestus A-CC, on oluliselt ülekaalus konformeer, mis võimaldab vesiniksidemete moodustumist teise tsütosiini ja fosfaatühendi vahel.
Sümmeetriliste järjestustega Holliday ühendite nelja ahela ühenduspunkt (harupunk) saab liikuda juhusliku käigu (ingl. random walk) mudeli järgi. Harupunkti liikumise kiirus varieerub märkimisväärselt olenevalt ioonide kontsentratsioonist: kui ioonide puudumisel ühe akti nihke vahekorra kestus oli 0,3–0,4 ms, siis 10 mM Mg2+ juuresolekul oli see 270–300 ms. Pakkimisega struktuurid asendavad pakkimata struktuure ning see põhjustab kiiruse muutust.
Holliday ühendid RNAst muutuvad antiparalleelseks konformatsiooniks pakkimisega juhul kui magneesiumi kontsentratsioon on kõrge, risti konformatsiooniks pakkimisega kui kontsentratsioon on keskmine ja madala kontsentratsiooni juhul paralleelseks konformatsiooniks; aga isegi madala kaltsiumi kontsentratsioonidega muutuvad nad antiparalleelseks konformatsiooniks.
Bioloogiline funktsioon
thumb|Homoloogilise rekombinatsiooni kaks võimaliku mudelit eukarüootides Holliday ühendus on vahevõti homoloogilisel rekombinatsioonil (bioloogiline protsess, mis suurendab geneetilist mitmekesisust nihutades geene kahe kromosoomi vahel) ja samuti kohaspetsiifilisel rekombinatsioonil, mis kaasab integraase. Holliday ühendus on kaasatud kaksikahelaliste katkete reparatsioonis. Lisaks võivad tekkida ristikujulised struktuurid, mis hõlmavad Holliday ühendusi, et leevendada spiraalset pinget sümmeetrilistes järjestustes DNA superspiraalides. Kuigi neljaahelaline järjestus esineb ka funktsionaalsetes RNA molekulides, nagu splaisosomaalses RNAs asU1 ja Tobacco ringspot viiruse (TRSV) juuksenõela ribosüüm, sisaldavad need tavaliselt paardumata nukleotiidi paardunud kaksikahela domeeni vahel ning seega ei loeta neid rangelt võetuna Holliday struktuurideks.
Hollidat ühendus moodustub homoloogilisel rekombinatsioonil identsete või peaaegu identsete järjestuste vahel, mis viib järjestused sümmeetrilisele paigutusele ümber keskse ühenduskoha. See võimaldab harude migratsiooni toimumist kohal, kus järjestused liiguvad läbi ühenduskoha.
Paljud valgud on võimelised ära tundma või moonutama Holliday ühenduse struktuuri. Üks selline klass sisaldab ühendust lahustavaid ensüüme, mis lõhustavad ühendusi, mõnikord järjestuse-spetsiifilisel viisil. Sellised valgud moonutavad ühenduse struktuuri eri viisidel, tõmmates ühendust sageli pakkimata konformatsiooni, lõhustades tsentraalset aluspaari ja/või muutes nurki nelja haru vahel. Teised klassid on harude migratsiooni (ingl. branch migration) valgud, mis suurendavad vahetuse taset suurusjärgu võrra ja saidispetsiifilised rekombinaasid. Prokarüootides jagunevad Holliday ühenduse resolvaasid kahte perekonda: integraasid ja nukleaasid, milles on igaüks struktuurilt sarnane, kuigi nende järjestused ei ole konserveerunud.
Eukarüootides on kaks peamist mudelit, kuidas homoloogiline rekombinatsioon parandab kaheahelalisi katkeid DNAs: topelt-katkete reparatsiooni (DSBR) rada (mõnikord nimetatakse kahekordne Holliday ühenduse mudel) ja sünteesist sõltuv haru sidumise (SDSA) rada.
Resolutsioon
Saccharomyces cerevisiae ehk pagaripärmides saab Holliday ühendusi lagundada nelja erinevat rada pidi, mis moodustavad sisuliselt kõik Holliday ühenduse resolutsioonid in vivo. Rada, kus toimub suurem osa ristsiirdeid S. cerevisiaes ja võimalikult ka imetajatel, kaasab EXO1, MLH1-MLH3 heterodimeeri (nn MutL gamma) ja SGS1 (Bloom sündroomi valgu ortoloog) valgud. Holliday ühendusi seob eelistatult MLH1-MLH3 heterodimeer. See on endonukleaas, mis teeb üheahelalisi katkeid superspiraliseerunud kaksikahelalises DNAs. MLH1-MLH3 heterodimeer soodustab ristsiirde rekombinandide moodustumist.
Topeltmutandid, kus on kustutatud nii MLH3 (suur rada) ja MMS4 (vähesel määral), näitasid oluliselt vähenenud ristsiiret võrreldes metsiktüübiga (6–17-kordne erinevus); kuid spooride elujõulisus oli suhteliselt kõrge (62%) ja ilmus peamiselt funktsionaalne kromosoomide lahknemine. Kuigi MUS81 on vähem tähtis pärmi, taimede ja selgroogsete meioosi raja ristsiirde komponent, siis ainuraksel Tetrahymena thermophila näib MUS81 olevat osa olulisest, kui mitte domineerivast ristsiirde rajast. MUS81 osalusega rada on domineeriv ristsiirde mehhanism ka Schizosaccharomyces pombe pärmides.
Kasutamine DNA nanotehnoloogias
DNA nanotehnoloogia tegeleb sünteetiliste nukleiinhapete arendamise ja tootmisega, mis ei kanna geneetilist informatsiooni (nagu elusrakkudes), kuid esinevad materjalidena nanotehnoloogias. Hargnenud DNA struktuure kasutatakse põhiühikutena, et luua keerukamaid tehnilisi konstruktsioone. Paljude selliste DNA struktuuride koostisse kuluvad Holliday ühendid. Ühed Holliday ühendid on liiga paindlikud, et neid oleks võimalik koonduda ridadesse, sellepärast kasutatakse jäikade ühikutena struktuurseid motiive, mis koosnevad mitmetest Holliday ühenditest. Nendest motiividest levinuim kompleks on topelt ristsiire (DX), mis sisaldab kahte lähestikku paiknevat Holliday ühendit, moodustades seeläbi jäiga struktuuri, mis võib ise koostada kõrgemat järku ridu.
Struktuurne motiiv DX on aluskoosteplokk DNA origami meetodis, mida kasutatakse, et luua suuremaid suvalise kujuga kahe- ja kolmemõõtmelisi struktuure.
Kolme kolmnurka kogutud Holliday ühenditest plokke kasutati kolmemõõtmeliste perioodiliste struktuuride loomiseks, mida kasutatakse biomolekulide röntgenanalüüsis.
Bolšoi dom
Suur maja (Большой дом Bolšoi dom) on haldushoone Venemaal Peterburis aadressil Liteinõi prospekt 4. Hoones asub Venemaa Föderatsiooni Föderaalse Julgeolekuteenistuse (FSB) kohaliku Peterburi ja Leningradi oblasti harukontor ning siseministeeriumi harukontor.
Maria Keres
Maria Konstantsia Keres (sünninimi Maria Konstantsia Rives; 24. aprill 1917 Viciebsk, Vitebski kubermang – 31. oktoober 2014) oli malesuurmeister Paul Kerese abikaasa.
Maria Keres oli toeks oma abikaasale paljudel maleturniiridel, sealhulgas mitmel tippturniiril: Haagi-Moskva MM-turniiril (1948), pretendentide turniiridel Jugoslaavias (1959) ja troopilises Curaçaos (1962). Meeldejääv oli Kereste tagasisõit ühelt turniirilt Lääne-Saksamaalt 1970. aastal, kui Nõukogude Liitu naasti rongi asemel autoga, maailmameister Boriss Spasski Volvo 160-ga. Roolis oli Spasski, kes enda sõnul kihutas kui meeletu ja liiklusmärkidest suurt ei hoolinud.
1940–1945
Kereste abielu sõlmiti detsembris 1940. aastal Tartus. Maria õppis sellal Tartu Ülikoolis slaavi filoloogiat, Paul matemaatikat. Keresed asusid elama esialgu naise ema korterisse Tartus Kastani tänaval, hiljem sai nende eluasemeks kolm tuba suurest korterist allkorrusel. 1944. aasta sõjasuvel oli Maria Keres lastega Tootsis, Paul samal ajal Rootsis mängimas. Kastani tänava korterist sai osa väärtuslikumaid raamatuid Harald Kerese juurde tähetorni viidud. Kuid juhtus nii, et kannatada said nimelt tähetorni viidud raamatud (seal tegutsesid punaarmeelased).
1944. aasta septembris otsustas Paul Keres pere Läände viia. Nad ootasid mootorpaati 22. septembril Matsalu lahe loodenurgas nn Puise rannas, kuid paati Rootsist ei saabunud oodatud ajaks, vaid palju hiljem, mil Punaarmee oli kogu ranna hõivanud.
Kodumaja Kerese tänaval
1950. aastate keskel lasi Paul Keres oma perele ehitada Nõmmel Õie tänaval Peeter Tarvase projekti järgi terrasiitkrohvist välisviimistlusega kahekorruselise eramu. Pärast Paul Kerese surma (1975) nimetati 1976. aastal see osa Õie tänavast, kus paiknes ka Kerese eramu, Paul Kerese tänavaks. Maria Keres elas selles majas kuni oma elu lõpuni.
Isiklikku
Maria Keresel sündis abielust kolm last: Peeter (20. oktoobril 1942), Kadrin (13. novembril 1943) ja Krista (9. märts 1954 – 6. august 2004). Pojapoeg Paul Keres on vandeadvokaat. Maria Keresel oli kaks õde. Üks neist elas Tallinnas, teine Kanadas Montréalis. 1967. aastal sõitis maailmanäitusele EXPO 1967 Montréali NSV Liidu delegatsioon, kus Eesti NSV-d esindas ka Paul Keres. Valuuta kokkuhoidmiseks majutati eestlasi pagulaste juurde ning Keres sai öömajale ja kostile juhuse tahtel oma naiseõe juurde.
Daalia
thumb|[[Aeddaalia]] Daalia ehk jorjen ehk georgiin (Dahlia) on taimede perekond korvõieliste sugukonnast.
Looduslikult Mehhikos, Kesk-Ameerikas ja Colombias esinevasse daalia perekonda kuulub vähemalt 36 liiki. Tegu on põõsasja kuju ning tugevate vartega taimedega, millest kõrgeimad (puisdaaliad) võivad kasvada isegi kuni 10 meetri kõrguseks.
Maria Dąbrowska
pisi|Maria Dąbrowska Maria Dąbrowska [mar'iia dombr'oska] (neiupõlvenimi Maria Szumska; 6. oktoober 1889 Russów Kaliszi lähedal – 19. mai 1965 Varssavi) oli poola kirjanik.
Vardi mõis
Vardi mõis (saksa keeles Schwartzen) oli rüütlimõis Nissi kihelkonnas Harjumaal. Nüüdisajal jääb mõis Rapla maakonda Märjamaa valda.
Mõisat mainiti esimest korda 1582, kui see kuulus Schwartzidele. Kivist peahoone põles 1905 ja ehitati hiljem muudetud kujul üles. 20. sajandil ehitati hoonet tugevasti ümber ja tänapäeval kasutatakse seda kultuurimajana.
Luminor Bank
Luminor Bank AS on Luminor Groupi pangandusettevõte Eestis, Lätis ja Leedus.
Daalia
Asteegid kasutasid daaliamugulaid toiduks ning algselt toodigi daaliamugulad Euroopasse eesmärgiga aretada neid toiduks kasvatamise eesmärgil, kuid peagi jõuti järeldusele, et lille ilu ületab tema mugulate maitset.
Gallizien
Gallizien ([ɡaˈliːt͡si̯ən]; sloveeni: Galicija) on linn Austria Kärnteni liidumaa Völkermarkti ringkonnas.
Luminor Bank
Luminor panga peakontor asub Eestis ning Lätis ja Leedus osutatakse teenust filiaalide kaudu. 2018. aasta veebruarist kuulub Luminor Bank AS kui oluline krediidiasutus Euroopa Keskpanga otsese järelevalve alla.
Gallizien
Gallizien asub Lõuna-Kärntenis Rosentali ja Jauntali piiril. Vellach voolab läbi selle.
Luminor Bank
pisi| Luminori panga [[Nordea maja|peahoone, Liivalaia tänav 45]]
Luminor Bank AS moodustati 1. oktoobril 2017, kui jõudis lõpule DNB ja Nordea Balti üksuste liitumine. . Liitumisel olid panga omanikud on Nordea ja DNB. Kapitali poolest kuulus Luminorist Nordeale 56% ja DNB-le 46%.
2018. aasta alguse seisuga oli Luminoril Baltikumis 16% turuosa hoiuste turul ja 23% laenuturul ning sellega oli see suuruselt kolmas pank Baltimaades. Panga laenuportfelli maht oli 2018. aasta sügise seisuga 12 miljardit eurot ja klientide hoiuste maht on üle 8 miljardi euro. Luminor Groupi omanikuks oli valdusühing Luminor Group AB. Eesti Finantsinspektsiooni andmetel oli 2020. aasta alguse seisuga Luminor Eestis antud laenude mahult esimesel ja hoiuste mahult Swedbanki järel teisel kohal.
13. septembril 2018 teavitas Luminor, et USA päritolu finantsasutuse Blackstone poolt juhitud fondid kavatsevad omandada enamusosaluse Luminori grupis.
2. juulil 2018 andis Euroopa Keskpank loa Luminor Bank ASi (Eesti), Luminor Bank ASi (Läti) ja Luminor Bank AB (Leedu) ühinemiseks. Ühinemine näeb ette pankade täielikku integreerimist peakontoriga Eestis ja filiaalidega Lätis ja Leedus. Piiriülene ühinemine toimus 2. jaanuaril 2019. 2019. aasta algul töötas Luminoris terve Baltikumi peale kokku ligi 3000 inimest. Ettevõte andis teada plaanist äriprotsesse lihtsustada ja 2019. aasta jooksul koondada 800 inimest. .
100% Luminor Bankast kuulub Luminor Holding ASile. 2021. aasta detsembris ostis Blackstone, läbi soodsa maksupoliitikaga Jersey Kanalisaartel registreeritud ettevõtte Braavos BidCo Limited, Nordea Bank Apblt 8,4% Luminor Holdingust ning 2022. aasta septembris omandas Blackstone, läbi ettevõtte Braavos BidCo Limited, Nordea Bank Apb allesjäänud 11,6% suuruse osaluse. Selle tehingu tulemusel kuulub Blackstone’ile nüüd 80,05% Luminor Holding ASist ja DNB-le ülejäänud 19,95%.
Merita Tallinna filiaal
Nordea Pank alustas Eestis tegevust 1995. aastal, 1997. aastal registreeriti senine Soome Merita Pankki Oy Tallinna filiaal äriregistris nime all Merita Bank Ltd Tallinna filiaal. Merita panga Tallinna filiaali direktorina tegutses Heikki Viitanen. Merita pank moodustati 1995. aastal kahe Soome suurpanga - Kansallis-Osake-Pankki (KOP) ja Suomen Yhdyspankki (SYP) ühinemise tulemusena. Merita Pangal oli Eestis üle 9000 kliendi, kellest kolmandik ettevõtted. Merita Panga turuosa Eestis oli 5–6 protsenti. Merita Pank plc Tallinna filiaal oli kontorid Tallinnas, Hobujaama tänav 4 ja Tartus, pankrotistunud ERA Panga peamajas Vallikraavi tänav 2.
Nordea Bank Finland PLC Eesti filiaal
1997. aastal Merita ühines Rootsi Nordbankeniga. 1998. aastal muudeti selle nimekuju Merita Bank Plc Tallinna filiaaliks, 2000. aastal liitusid Merita ja Nordbankeniga, Taani Unibank ja Norra Christiania Bank og Kreditkasse. 2000. aasta novembris võttis kontsern kasutusele nimetuse Nordea. Nordea Bank Finland PLC oli osa Nordea Bank AB kontsernist, filiaalina. 9. jaanuarist 2002 kandis filiaal Äriregistris nime Nordea Bank Finland PLC Eesti filiaal.
Nordea Bank Finland Plc Eesti filiaali Eestis juhtisid: 2001 –2003 Juhani Seilenthal, 2003–2005 Christer Rosenström 2005–2015 Vahur Kraft, 2014 Andreas Laane, 2014– Petri Nikkilä, 2017–2018 Gerd Müller
2009. aastal suutis Nordea Bank Finland PLC Eesti filiaal Suure majandussurutise Eesti majanduslanguse tingimustes säilitada kasumlikkuse ning lõpetas esimese kvartali 95,4 miljoni krooni suuruse puhaskasumiga. Nordea Eesti varade maht kasvas 2009. aasta esimeses kvartalis mulluse sama ajaga võrreldes 41% 48,2 miljardi kroonini. Laenu- ja liisinguportfelli maht oli kvartali lõpu seisuga enam kui 40,2 miljardit krooni, mis aastases võrdluses oli 8,4 miljardi krooni ehk 27% võrra enam. Nordea Bank Finland PLC Eesti filiaali laenu- ja liisinguportfell moodustas 2009. aasta märtsi lõpus 24,8 miljardit krooni ehk pea veerandi võrra enam kui aasta varem. Eraisikute poolel kasvas portfell 19% ja ulatus ligi 14 miljardi kroonini. Laenukahjumite osakaal kogu portfellist oli esimese kvartali lõpus 0,02%. 2009. aastal oli pangal Eestis 102 000 klienti.
2009. aastal valmis Tallinna kesklinnas Liivalaia tänav 45, 14-korruseline Nordea Maja mille ehituse maksumuseks kujunes enam kui 300 miljonit krooni. Hoone all asuvad maja kolm korrust lisaks nähtavale osale, kus maja asukatel on maa all võimalus kasutada kolme korrust parklana. 1599 ruutmeetri suurusele krundile rajatud Nordea Maja ehitus kestis 780 päeva. 16 989 ruutmeetrise brutopinnaga hoone on ringikujulise põhiplaaniga, mis võimaldab 360-kraadist panoraamvaadet. Hoone on ehitatud ümber tsentraalse betoonsüdamiku, mis tähendab et kõik kommunikatsioonid ja kandev konstruktsioon on koondatud maja keskele.
2013. aastal suurenesid Nordea Bank Finland PLC Eesti filiaali tulud 8 protsenti ja kasum kasvas 15 protsenti. Panga säästmis- ja investeerimistoodete maht kasvas aastaga 9%, klientide hoiuste maht aastaga kasvas 7%, eraisikute hoiuste maht kasvas 22% võrra, ületades 300 miljonit eurot. Nordea Eesti laenuportfell ulatus detsembri lõpus üle 3,1 miljardi euro, millest liisinguportfell moodustas 613 miljonit eurot. Laenukahjumite osakaal kogu portfellist oli nelja kvartali jooksul 0,06%. Nordea Liising (Nordea Finance Estonia) tõusis eelmisel aastal Eesti liisinguturu suurimaks finantseerijaks turuosaga 29,3 protsenti, kliendibaas kasvas 8 protsendi võrra. Krediidiportfelli kogumaht kasvas 613 miljoni euroni, kasv 9,4 protsenti, ületades kaks korda turu krediidiportfelli kasvutempot. Nordea Pensions Estonia ASi valitsetavate pensionifondide maht kasvas aastases võrdluses 38 protsenti, 90 miljoni euroni. 2013. aasta seisuga kogus Nordea pensionifondides pensionikapitali enam kui 30 000 inimest.
2014. aastal nimetas rahvusvaheline finantsajakiri Global Finance, Nordea Eesti parimaks pangaks arenevatel Kesk- ja Ida-Euroopa turgudel. 2014. aastal sai Ergo Funds AS pensionifondide uueks fondivalitsejaks Eestis saab Nordea Pensions Estonia AS. Nordea Bank AB Nordea Pensions Estonia AS pakkus Eestis pensionifonde alates 2008. aastast ning kuulus Põhjamaade suurimasse elu- ja pensionikindlustuse gruppi Nordea Life and Pensions.
2017. aasta esimese kvartali jooksul teenis Nordea Bank Finland PLC Eesti filiaal 11,3 miljonit eurot tegevuskasumit, kaks korda enam võrreldes 2016. aasta sama ajaga.
2015–2017 toimus konflikt  Nordea Bank Finland Plc Eesti filiaali juhtkonna  ja töötajate ametiühingu usaldusisiku  vahel Eestis kollektiivtöölepingu,   sõlmimisel , kui Nordea Bank AB Eesti filiaal otsustas peatada kollektiivlepingu läbirääkimised.
Danske Banki rahapesuskandaaliga seoses liikus väidetavalt Nordea kaudu aastatel 2007–2015 umbes 700 miljoni euro ulatuses küsitava päritoluga raha, millest osa saab seostada Sergei Magnitski juhtumiga. Suurem osa Nordeas pestud mustast rahast liikus Nordea Bank AB Eesti Taani ja Soome haru kaudu, vahendas Bloomberg Nordea kontserni juht Casper von Koskull ütles andmelekke kommentaariks, et nad on probleemi keerukust alahinnanud ja olnud selles suhtes naiivsed. Koskull kaitses panka ka väitega, et asjad on vahepeal tugevasti edasi arenenud ja Nordea ei ole enam selline pank, mis alles mõni aasta tagasi. Suurbritannia finantsist William Browder esitas Soome kuriteoteate ja taotles uurimise alustamise Norde panga poolt rahapesu tõkestamise hoolsusmeetmete mittetäitmise kohta, Soome ametivõimud keeldusid sellest.
Nordea Bank AB Eesti filiaal
1. aprillist 2014 kandis Nordea Grupp oma senise äritegevuse Nordea Bank Finland PLC Eesti filiaalist üle Nordea Pank AB Eesti filiaali ja 2014. aastal alustas tegevust Eestis ka Nordea Bank AB Eesti filiaal, 2016. aastast alustas filiaal tugiteenuste pakkumist Skandinaavia Nordea Bank AB kontserni ettevõtetele, 2019. aastal oli Nordea Bank AB Eesti filiaalis 400 töötajat, 2022. aasta I kvartalis ca 900 ja 2022 aasta III kvartalis kuulus Nordea Bank Abp Eesti filiaali meeskonda 944 töötajat. Nordeal on Tallinnas, Ülemiste Citys ööpäevaringne kõnekeskus, back office ja Eestis asub finantskuritegevuse ennetamise üksus ja need kõik teenindavad Nordea Gruppi Skandinaavias. Nordea Bank Abp Eesti filiaali teeninduskeskus kuulub Nordea Bank Abp gruppi, mis on 30 000 töötajaga Põhja-Euroopa suurim finantsinstitutsioon.
Daalia
Nime on see taimeperekond saanud 18. sajandil elanud Rootsi botaaniku Anders Dahli järgi. Saksamaal tunti sama taimeperekonda aga georgiini nimetusega, mis oli tulnud vene loodusuurija Gottlieb Georgi nimest.
Luminor Bank
Luminor Bank AS
1. oktoobril 2017 ühendati Baltikumis Nordea ja DNB pangad Eestis, Lätis ja Leedus ja krediidiasutuse AS DNB Bank uus ärinimi oli pärast Nordea Bank AB Eesti filiaaliga ühinemist Luminor Bank AS, ettevõtte endised ärinimed: AS DNB NORD LIISING (16.11.2006–22.11.2011), AS DNB LIISING (22.11.2011–31.08.2012), Aktsiaselts DNB Pank (31.08.2012–04.10.2017). Luminori juhtkonda kuulusid juhatuse esimees Erkki Raasuke, Eesti maajuht Gunnar Toomemets, toodete- ja pakkumiste juht Kristina Siimar, digikanalite juht Margus Simson, riskijuht Hannu Saksala, Leedu maajuht Andrius Nacajus, Läti maajuht Kerli Gabrilovica, finantsjuht Christian Wallentin ning IT juht Peter Lunding.
Daalia
Daaliate hübriidid on levinud dekoratiivtaim Dahlia.
Viited
Dahlia
Luminor Bank
Luminor Bank AS
2021–2023 olid Luminor Bank AS-i internetipanga teenused häiritud, mille kohta alustas Tarbijakaitse ja Tehnilise Järelevalve Amet (TTJA) 2022. aasta oktoobris järelevalvemenetlust
Kippreegel
Kippreegel on optiline või mehaaniline geodeetiline mõõteriist, mis võimaldab mõõta vertikaalset nurka ja kaugust.
Kippreeglit kasutati paiga topograafilisel mensulkaardistamisel plaanide või kaartide tegemiseks.
Urania (Viin)
Urania on avalik haridusinstituut ja observatoorium Austria pealinnas Viinis. Juugendstiilis hoone ehitati 1909. aastal arhitekt Maximilian Fabiani, kes oli Otto Wagneri õpilane, projekti järgi Viini jõe suudmesse. Kreeka mütoloogiast tuntud Urania järgi nimetatud ehitise avas 1910. aastal Austria-Ungari keiser Franz Joseph I.
Teise maailmasõja ajal sai see tugevalt kannatada ja kuppel koos observatooriumiga hävis täielikult. Pärast rekonstrueerimist avati hoone uuesti 1957. aastal. Tähetorni on aastate jooksul pidevalt tehniliselt täiustatud.
Kuigi Urania täidab nüüd paljusid funktsioone, on see jätkuvalt linna vanim avalik vaatluskeskus. Praegu on seal ka seminariruumid ning töötab kino, kus peetakse iga-aastasi filmifestivale Viennale ja Nordiale. Seal on ka näitleja Hans Krause loodud nukuteater.
Lisaks on seal mälestustuba Kindertranspordile, mida korraldas Hollandi vastupanuvõitleja ja humanitaarabistaja Gertruida Wijsmuller-Meijer, kellel õnnestus 1938. aasta detsembri alguses pärast Adolf Eichmanniga peetud läbirääkimisi päästa esimesed 600 juudi päritolu last.
Samuti on seal restoran.
Marcos Acuña
Marcos Javier Acuña del Prado (sündinud 28. oktoobril 1991 Zapalas) on Argentina jalgpallur, kes mängib vasaku äärepoolkaitsjana Hispaania kõrgliiga klubis Sevilla ja Argentina jalgpallikoondises.
Ta alustas klubikarjääri kodumaal Ferro Carril Oestes. Ta mängis alates 2010. aastast neli hooaega klubi põhimeeskonnas Argentina esiliigas Primera B Nacional. Seejärel liitus ta 2014. aastal Argentina kõrgliiga klubiga Racing, kellega tuli samal aastal Argentina meistriks.
Vabank
"Vabank" on Juliusz Machulski kirjutatud ja lavastatud 1981. aasta Poola märulifilm, mille tegevus leiab aset 1934. aastal Varssavis (ehkki tegelikult valiti võttepaikadeks Łódź ja Piotrków Trybunalski). Filmi pealkiri on poolakeelne vaste hasartmänguterminile va banque, mis tähendab kõige panustamist võidu nimel, võimalusega kõik kaotada.
Marcos Acuña
2017. aasta suvel liitus ta Portugali kõrgliiga klubiga Lissaboni Sporting. 2020. aasta septembris sõlmis ta nelja-aastase lepingu Sevillaga.
Vabank
Tunnustus
Film sai mitu auhinda ja nominatsiooni, nende seas:
Marcos Acuña
Debüüdi Argentina jalgpallikoondises tegi Acuña 15. novembril 2016 MM-i valikmängus Colombia vastu. Ta on kuulunud Argentina koondisse 2018. aasta maailmameistrivõistlustel ja 2019. aasta Copa Américal.
Palosland
Järvik tekib suurvee ajal. Järviku nõgu on laugete nõlvadega ja nõo laius on 50 m ja sügavus 2–3 m.
Harri Mürk
Harri William Mürk (8. juuni 1954 Toronto – 24. veebruar 2009 Toronto) oli väliseesti keeleteadlane.
Tema vanemad Aksel ja Alja Mürk emigreerusid Kanadasse 1951. aastal. Harri ja tema lapsepõlvesõbrad käisid eesti kirikus, koolis, skaudi- ja suvelaagrites, hoides nii oma sünnikeelt ja -kultuuri väikses Toronto eesti kogukonnas elusana. Harri rääkis ladusalt üheksat keelt.
Ta õppis keeleteadust Helsingi ja Toronto ülikoolis ning infotehnoloogiat Queensi ülikoolis. Aastal 1991 kaitses ta Indiana ülikoolis doktoritööd eesti keele morfoloogiast ("The structure and development of Estonian morphology"). Nii on Harri Mürk endale kindlustanud püsiva koha eesti keeleteaduse ajaloos. Aastal 1997 ilmus temalt Indiana ülikooli väljaandel eesti keele käsiraamat ("A Handbook of Estonian: Nouns, Adjectives and Verbs").
Ta töötas 1990. aastatel Toronto ülikoolis eesti keele ja kirjanduse professorina, hiljem õpetajana, veetes kõik suved Eestis. Juba varakult oli ta end näidanud pedagoogina. Ta juhendas Toronto ülikooli juures eesti keele kursust ning 1986. aastal võttis Harri üle eesti õppetooli juurde loodud eesti keele ja kirjanduse lektoraadi juhatamise. Pärast eesti õppetooli külalisprofessorite lepingutähtaja lõppemist aga korralist professorit ei leitud. Seetõttu otsustati ajutiselt ühendada lektoraat ja õppetool ning Harri Mürgist sai kuni järgmiste valimisteni lisaks lektoraadi juhataja ametile ka õppetooli professor. Metsaülikoolis, kus Harri töötas eesti keele ja kõne rühmades, näitas ta, kuidas kultuur ja keel on teineteisest eraldamatud. Tema meeldejäävamate metsaülikooli loengute hulka kuulub 1997. aastal peetud "Tuhat aastat Eesti riiklust – 997–1997". 1984. aastal pidas Harri loomingulise, kuid terase loengu "Väliseestlaste ülesanded".
Aastal 1989 käis ta ekspeditsioonil soomeugrilaste juures Venemaal ja osales Joškar-Olas toimunud esimesel soome-ugri rahvaste kirjanike konverentsil. Hiljem külastas ta erinevaid Siberis elavaid soomeugrilasi.
Ta tõlkis eesti keelde ja toimetas Fenno-Ugria asutuse ning Eesti kunstiakadeemia koostöös valminud hõimukalendreid, samuti Veljo Tormise laulude tekste. Kevadel 2008 lõpetas ta "Kalevipoja" uue (Triinu Kartuse) tõlke toimetamise. Ta tõlkis inglise keelde Tammsaare "Põrgupõhja uue vanapagana". Ta tegi elavat koostööd Underi ja Tuglase kirjanduskeskuse ning Fenno-Ugria asutusega. Ta asus tõlkima ja koostama monumentaalset läänemeresoome regilaulude tekstide antoloogiat "Taevased kosilased", mille esimene osa on käsikirjas. Harri Mürk oli parim asjatundja eesti laulude, eeskätt regivärsside tõlkimisel inglise keelde. Eesti kirjandusmuuseumil valmis 2003. aastal CD-plaatide komplekt "Eesti rahvalaulud", mille tekstid on Harri Mürgi tõlgitud. Tema suur kirg oli regilaul, 113 inglise keelde tõlgitud lauluteksti on nagu väike monument tema elutööle, tema artikkel "Regi Song" on parim võti, mis näitab teed vana ja unustatud kultuuri ilma. Ta tõlkis inglise keelde regilaulude tekstid "Eesti rahvamuusika antoloogiale" 2003 ja Veljo Tormise raamatu "Lauldud sõna". Pooleli jäi sarjas "Mythologica Uralica" ilmuv "Eesti mütoloogia", samuti koostöös Veljo Tormisega "Koolimuusika" laulutsükkel.
Viimasel üheksal eluaastal töötas ta geograafiaõpetajana ja raamatukoguhoidjana Birchmount Park Collegiate'i instituudis. Päeval, kui ta suri, jäeti koolis leina märgiks õppetöö ära.
Harri Mürgi partner ja elukaaslane oli Tony Souza, kellega Harri elas koos viimased kuusteist aastat oma elust. Harril ja Tonyl oli mitmekesine ja ekstravagantne sugulas- ja sõpruskond, kellega koos peeti kuulsaid pidusid, kust ei puudunud muusika, eesti tantsud ja tulerituaal (suvise pööripäeva traditsioon). Samuti ei puudunud pidudelt ka Harri enda humoorikad meeldetuletused jääda alati iseendaks, kuid parimal moel.
Harri Mürk suri 24. veebruaril 2009 Torontos.
Rēzekne Jeesuse Püha Südame katedraal
thumb|Rēzekne katedraal
Rēzekne Jeesuse Püha Südame katedraal (Läti keeles Rēzeknes Vissvētākās Jēzus Sirds Romas katoļu katedrāle) on katedraal Lätis Rēzekne linnas aadressil Latgales ielā 88b.
Katedraal on Rēzekne-Aglona piiskopkonna katedraaliks. Katedraal kuulub katoliiklastele.
Kirikuhoone
Praegune kirikuhoone ehitati Rēzeknesse aastail 1893–1896. Kirik on tellistest, hoone pikkus on 51,12 meetrit, laius aga 34,8 meetrit. Ehkki hoone ise on uusgooti stiilis, on selle fassaad uusromaani elementidega.
Hoonet ehib kaks torni, kus asub neli suurt kirikukella. Kiriku seinad on 22 meetrit kõrged, neid ehivad metallist dekoratiivsed elemendid. Hoonet ehivad kaks vitraaži, üks neist kujutab Meinhardit, teine aga Albertit.
Katedraali peaaltar on puidust ja see valmistati Volõõnia kubermangus. Seda ehivad Jeesus Kristust kujutav skulptuur, puidust rist ja Jumala Talle kujutis. Lisaks peaaltarile on hoones veel neli kõrvalaltarit.
Katedraalis korraldatakse oreli-, koori- ja kammermuusikakontserte. Seal on esinenud Iveta Apkana, Ingus Pētersons ning paljud teised tuntud Läti orelimängijad ja lauljad. Traditsiooniks on kujunenud linna koolide kooride, ansamblite ja orkestrite esinemised Rēzekne katedraalis.
Ajalugu
Rēzekne kirikut on esimest korda mainitud aastal 1685. Toona oli tegemist jesuiitidele kuuluva puidust kirikuga. Aastal 1750 ehitati hoone ümber. Toonane hoone hävis aastal 1887 tulekahjus, hoonest säilisid vaid marmorplaadid, mis võeti kasutusele uue kiriku ehitamisel. Vana hoone taastamine algul ei edenenud, intensiivsem ehitustöö algas alles aastal 1893, mil võeti vastu otsus ehitada puitkiriku asemele kivist hoone.
Aastail 1893–1902 valmis praegune kirikuhoone, mis valmistati punastest tellistest. Uusgooti stiilis hoone arhitekt oli Riia arhitekt Florian Viganovskis. Aastal 1904 õnnistati uus kirikuhoone sisse.
Algselt oli tegemist tavalise kirikuga, katedraaliks sai see aastal 1995, kui rajati Rēzekne-Aglona piiskopkond.
Elmari tantsuõhtu
"Elmari tantsuõhtu" on Eesti tantsumuusika albumi sari. Albumitel ilmusid tantsumuusika lood, mida mängiti Elmari raadios kõige rohkem.
Jaroslavli eesti kunstnike kollektiiv
Jaroslavli eesti kunstnike kollektiiv oli Teise maailmasõja ajal Nõukogude Liidu valitsuse korraldusel 1942. aastal Jaroslavli kogunenud eestlastest kunstnikud ja graafikud.
Elmari tantsuõhtu
Esimene album nimega "Elmari tantsuõhtu. 1" ilmus 2000/2001 ja selle andis välja Records.
Kokku ilmus 17 albumit. 17. album ilmus 2012 ja selle andis välja TopTen.
Jaroslavli eesti kunstnike kollektiiv
EK(b)P Keskkomitee otsusega määrati 25. aprillil 1942 kolmeliikmeline kunstnikke organiseeriv büroo, koosseisus Adamson-Eric, Aino Bach ja Richard Sagrits, sekretärina töötas Boris Lukats. Sama aasta juulis asutati maalijate ja graafikute ühisateljee, kus asusid tööle Priidu Aavik, Arnold Alas, Märt Bormeister, Karl Burman (noorem), Eduard Einmann, Alo Hoidre, Jaan Jensen, Ernst Kollom, Paul Luhtein, Evald Okas, Eugen Vaino, Hendrik Vitsur. Skulptorid Aleksander Kaasik, Enn Roos, Garibaldi Pommer ja Ferdi Sannamees asusid tööle Moskvas.
Kollektiivi esimeseks ühiseks suurürituseks oli osalemine näitusel "Suur Isamaasõda", mis avati 7. novembril 1942 Moskvas. Näitusel osales 11 eesti kunstnikku 18 teosega. Järgmisel aastal osaleti Punaarmee 25. aastapäeva tähistamise näitusel "Rinne ja tagala" ja Lydia Koidula 100. sünniaastapäevale pühendatud näitusel. Kollektiiv tegi õppesõidu Palehhi. Suurimaks ettevõtmiseks kujunes 1943. aastal Moskvas toimunud Jüriöö 600. aastapäevale pühendatud näitus.
Aastal 1943 asutati mõnede kollektiivi liikmete eestvedamisel Eesti Nõukogude Kunstnike Liit.
Eesti Põlevkivi (filmistuudio)
Eesti Põlevkivi oli Eesti NSV amatöörfilmi klubi, mis tegutses 1964–1989. Klubi stuudios toodeti eri žanrites filme üle 150.
1968 tunnistati klubi vabariiklikul amatöörfilmide ülevaatusel Eesti NSV parimaks amatööride koondiseks.
Funktsioonitsükkel
Funktsioonitsükkel ehk funktsiooniring (sks. Funktionskreis, ingl. functional cycle või functional circle) on organismide käitumisakti mudel, mis kirjeldab organismi tajuilma ja mõjuilma seost.
Funktsiooniring on organismide omailma moodustav mehhanism.
Mõiste võttis kasutusele Jakob von Uexküll.
Uue-Harmi mõis
Mõis asutati 1646. aastal, kui see eraldati Vana-Harmi mõisast.
Mõisa klassitsistlik peahoone ehitati 1809. aastal, kui mõis kuulus Peter Otto Zoege von Manteuffelile.
1882. aastal sai mõisa omanikuks Pauline von Maydell. 1885. aastal sai mõisa omanikuks Elisabeth von Hippius. 1911. sai mõisa omanikuks varem Vana-Harmi mõisa omandanud Natalie von Hoyningen-Huene, kellelt mõis 1919. aastal ka võõrandati. Seejärel kolis mõisahoonesse kool.
1932. aastal ehitati peahoone Harmi kooli tarbeks tundmatuseni ümber - kaheksatahulised tornid lammutati, mõisa peahoone keldrit ja osaliselt otsaseina kasutades püstitati uus koolimaja ning hoonele tehti laia vintskapiga viilkatus. 20. sajandi teisel poolel lisati parempoolsele otsale kooli tarbeks väike tiibehitis. Ümberehitatud hoones tegutses Harmi Põhikool kuni 2017. aastani, mil kool tegevuse lõpetas.
Petikuks
pisi|Petikud (petikkaared seinadel, petikuks) Petikuks on ukse kuju jäljendav lame dekoratiivnišš. Laialdasem levik sai ilmsiks keskajal. Omane gooti arhitektuurile, eriti tellisgootikale. Tihti kasutati koos teiste petikelementidega (nt. petikakendega). Petikuks on levinud nii sakraalarhitektuuris kui ka profaanarhitektuuris.
Wanderson
Aastatel 2002–2009 kuulus ta Hollandi klubi Amsterdami Ajaxi noorteakadeemiasse. Seejärel liitus ta Belgia klubiga Beerschot, debüteerides Belgia kõrgliigas hooajal 2012–13. Aastatel 2013–2015 mängis ta Belgia kõrgliiga klubis Lierse.
2015. aasta juulis liitus ta Hispaania kõrgliiga klubiga Getafe. Hooajal 2016–2017 kuulus ta Austria kõrgliiga klubi Salzburgi Red Bulli koosseisu.
2017. aasta juunis sõlmis ta viieaastase lepingu Venemaa kõrgliiga klubiga FK Krasnodar. 2022. aasta märtsis läks ta laenule Internacionali.
Tema isa Wamberto mängis 1990. ja 2000. aastatel klubikarjääri jooksul Hollandi ja Belgia klubides. Wandersoni vanem vend Danilo on samuti jalgpalluril. Wandersonil on samuti Belgia kodakondsus.
Jan Henryk Dąbrowski
thumb Jan Henryk Dąbrowski [jann h'enrõk dombr'oski] ehk Johann Heinrich Dombrowski ehk Jean Henri Dombrowski (29. august 1755 Pierzchowice Krakówi lähedal – 6. juuni 1818 Winnogóra Wronki lähedal Suur-Poolas) oli poola kindral, keda austatakse poola rahvuskangelasena.
Pärima kurisud
Pärima kurisud (ka: Arba kurisud) on kurisud Saare maakonnas Saaremaa vallas. Kurisutest 400 m kaugusel asuvad Küdema kurisud.
American Airlines Center
thumb|American Airlines Center (2011) American Airlines Center (AAC) on mitmeotstarbeline areen Ameerika Ühendriikides Texase osariigis Dallase kesklinnas Victory Parki linnaosas. Ehitise nimeõigused kuuluvad American Airlinesile.
American Airlines Centeril asub NBA klubi Dallas Mavericks ja NHL-i klubi Dallas Starsi koduväljak. Korvpallimängude ajal mahutab see kuni 21 146 pealtvaatajat ja jäähokimängude ajal kuni 19 323 pealtvaatajat.
American Airlines Center avati 2001. aastal ja läks maksma 420 miljonit dollarit.
American Airlines Centeril on toimunud ka muusikakontserdid.
Digitaalne filter
Digitaalne filter (inglise keeles digital filter) ehk digitaalfilter on signaalitöötluses süsteem, mis rakendab  diskreeditud signaalile matemaatilisi operatsioone eesmärgiga summutada või võimendada signaali erineva sagedusega osi. Digitaalseid filtreid kasutatakse üldiselt samadel eesmärkidel kui analoogsignaale töötlevaid analoogfiltreid, seega signaali teatud sageduspiirkondade tõkestamiseks või läbilaskmiseks, samuti liitsignaalide lahutamiseks ja mingil moel moonutatud signaalide taastamiseks. Kuigi nendeks toiminguteks saab kasutada ka analoogfiltreid, annavad digitaalfiltrid enamasti paremaid tulemusi.
Liigitus
Digitaalsed filtrid liigitatakse peamiselt disainitüüpide järgi kahte gruppi: Diskreetse signaaliga tegeleva filtri topoloogias esinev tagasiside tekitab üldjuhul piiramatu kestusega impulsskoste (IIR). IIR-filtri z-domeeni ülekandefunktsioon sisaldab tagasisideahelat kirjeldavat nimetajat (mittenull). Samas FIR-filtri ülekandefunktsioonis, nagu allpool näha, on vaid nimetaja. Kõik tagasiside kirjeldavat koefitsiendid on nullid ja filtril lõplikke pooluseid ei ole. Võrreldes FIR-filtritega saab IIR-filtritega soovitud disaininõuetele vastata väiksema sammude arvuga, seeläbi on vaja arvutada ja talletada vähemaid muutujaid. See võib viia madalama disaini ja implementeerimise keerukuseni.
Disainimine
Digitaalseid filtreid iseloomustab ainulaadselt nende sageduskoste sagedusruumis, mis kujutab endast ajadomeeni diskreetset Fourier' teisendust. Kindla ülesande lahendamiseks filtrit disainides oodatakse alati tulemuseks väga sagedustundlikku filtrit, millel on ideaalselt terav ning kitsas üleminekuriba. Siiski ei saa seda praktikas realiseerida, kuna ideaalselt terav üleminekuriba vastab matemaatikas katkestuspunktile (ebapidevusele). Seetõttu otsitakse ideaalse filtri disainimisel sellist filtrit, mida on võimalik realiseerida ning mille sageduskoste (täpsemalt amplituudi-sageduse karakteristik) ja faasikoste (faasi-sageduse karakteristik) on parimad lähendused soovitud funktsionaalsusele. Enamikus filtri disainimise olukordades tuleb teha kompromisse erinevate parameetrite osas.
Töötamise loogika
Analoogsignaali digitaalselt filtreerimiseks saab kasutada integraalskeemi, mis koosneb digitaal-analoogmuundurist, protsessorist ja analoog-digitaalmuundurist. Kõigepealt tuleb analoogsignaal diskreetida ja digiteerida analoog-digitaalmuunduri abil. Sealt saadud kahendsüsteemis arvud, mis esindavad sisendsignaali diskreetväärtusi, saadetakse protsessorisse, mis teostab nende peal matemaatilisi operatsioone. Need operatsioonid kujutavad endast enamjaolt sisendväärtuste korrutamist konstantidega ning tulemuste kokku liitmist. Tulemuseks saadud filtreeritud signaali väärtused saab nüüd vajadusel saata digitaal-analoogmuundurisse, mis muundab signaali digitaalselt kujult tagasi analoogkujule. Välja tasub tuua, et digitaalfiltris on signaal esitatud numbrilisel kujul, mitte pinge või voolutugevusena.
Eelised
Järgnevalt on välja toodud digitaalse filtri peamised eelised analoogfiltri ees:
Digitaalsete filtrite näiteid
Lihtsakoeline võimendusfilter : y_n = Kx_n
See filter võimendab iga diskreedi väärtust eelnevalt defineeritud konstandiga (K). Olukorras, kui Ülaltoodud näide (1) on eriolukord, kus K = 1.
Viivisfilter :
See filter lisab igale diskreedile viivituse h. Väljundväärtus ajahetkel t = nh on sisendsignaal ajal t = (n-1)h. Seega tulevad esimesed paar väljundit: Eeldusel, et diskreetimine algas ajahetkel t = 0, tasub välja tuua, et y0 korral on sisendväärtus x-1 määratlemata. Tavaliselt eeldatakse sellises olukorras, et kõik sisendsignaali väärtused enne ajahetke t = 0 on nullid.
Kahejärguline erinevusfilter :
See filter töötab analoogselt diferentsvõimendiga andes väljundiks sisendsignaalide muutuse diskreetimisintervalli h jooksul. Väljundväärtus ajahetkel t = nh kujutab endast hetke sisendi x_n ja eelneva sisendi x_{n-1} vahet. Seega tulevad esimesed paar väljundit:
Kahejärguline keskmistav filter :
See filter kujutab endast lihtsakoelist madalpääsfiltri tüüpi, kuna ühtlustab kõrgsageduslike variatsioonide mõju signaalis. Väljundväärtus on hetke sisendi x_n ja eelneva sisendi x_{n-1} aritmeetilist keskmist. Seega tulevad esimesed paar väljundit: Diskreetimise alguse aja kohta kehtib samasugune eeldus nagu viivisfiltri korral.
Keskne erinevusfilter :
Selle filtri rakendamisel saadud tulemus sarnaneb kahejärgulise erinevusfiltri tulemusega. Väljundiks on pool sisendsignaalide muutusest kahe eelneva diskreetimisintervalli h jooksul. Väljundväärtus ajahetkel t = nh kujutab endast hetke sisendi x_n ja üle-eelneva sisendi x_{n-2} vahe aritmeetilist keskmist. Seega tulevad esimesed paar väljundit: Diskreetimise alguse aja kohta kehtib samasugune eeldus nagu viivisfiltri korral.
Kusti Nõlvak
Kusti Nõlvak (sündinud 6. novembril 1991 Tartus ) on eesti rannavõrkpallur ja endine saalivõrkpallur. On mänginud Eesti võrkpallikoondises. Tema paariline on Mart Tiisaar.
Cecilie Skog
pisi|Cecilie Skog (2011)
Cecilie Skog (sündinud 9. augustil 1974 Ålesundis Norras) on norra retkleja ja alpinist.
Ta on retkleja, kes 7.ndana maailmas ja esimese naisena on täitnud retklejate suure slämmi nõuded (lisaks seitsmele tipule käia ära ka põhja- ja lõunapoolustel, 2007)
Skog on alpinist, kes on tõusnud maailma kahe kõrgema kaheksatuhandelise (Džomolungma ja K2) tippu. Esimese Norra alpinistina tõusis ta 2008. aastal K2 (8611 m) tippu.
Tema abikaasa Rolf Bae (1975–2008) hukkus 1. augustil 2008 tipputõusul K2-le. Sel päeval hukkus 11 alpinisti (K2 ajaloo suurimaid tragöödiaid).
Just a Little Bit
Just a Little Bit võib olla:
Kaldoja
Kaldoja on eesti perekonnanimi.
John Bowlby
Edward John Mostyn Bowlby (27. veebruar 1907 – 2. september 1990) oli Briti psühholoog, psühhiaater ja psühhoanalüütik, kes on uurinud laste arengut ja pannud aluse kiindumusteooriale.
Elulugu
Bowlby sündis Londonis kõrgema keskklassi peres. Tema vanemad tegelesid temaga vähe, arvates, et liigne tähelepanu ja hellitamine rikub lapse ära. Esimestel eluaastatel kasvatas teda põhiliselt lapsehoidja, kes lahkus pere juurest, kui Bowlby oli nelja-aastane. See oli tema elu esimene suurem kaotus. Seitsmeaastaselt saadeti ta internaatkooli, mida Bowlby kirjeldas ise hiljem traumaatilise kogemusena.
Ta õppis Cambridge'is psühholoogiat ja töötas samal ajal ka raskesti kasvatatavate lastega. Hiljem täiendas Bowlby ennast veel meditsiinis ja psühhiaatrias. Psühhoanalüütikuks sai ta 1937. aastal. Aasta pärast abiellus Bowlby Ursula Longstaffiga ja nad said neli last.
Pärast teist maailmasõda töötas Bowlby Tavistocki kliiniku direktorina ja 1950. aastast Maailma Terviseorganisatsiooni (WHO) vaimse tervise konsultandina.